CELEX: C2005/031/22
Language: fi
Date: 2005-02-05 00:00:00
Title: Asia C-493/04: Gerechtshof te 's-Hertogenboschin 9.6.2004 tekemällään päätöksellä esittämä ennakkoratkaisupyyntö asiassa L. H. Piatkowski vastaan Belastingsdienst Grote ondernemingen Eindhoven

5.2.2005   
            
            
               FI
            
            
               Euroopan unionin virallinen lehti
            
            
               C 31/11
            
         Gerechtshof te 's-Hertogenboschin 9.6.2004 tekemällään päätöksellä esittämä ennakkoratkaisupyyntö asiassa L. H. Piatkowski vastaan Belastingsdienst Grote ondernemingen Eindhoven
   (Asia C-493/04)
   (2005/C 31/22)
   Oikeudenkäyntikieli: hollanti
   Gerechtshof te 's-Hertogenbosch on pyytänyt 9.6.2004 tekemällään päätöksellä, joka on saapunut yhteisöjen tuomioistuimeen 1.12.2004, Euroopan yhteisöjen tuomioistuimelta ennakkoratkaisua asiassa L. H. Piatkowski vastaan Belastingsdienst Grote ondernemingen Eindhoven seuraavaan kysymykseen:
   Estääkö yhteisön oikeus ja erityisesti oikeus vapaaseen liikkuvuuteen sekä asetuksen N:o 1408/71 (1) (sellaisena kuin se oli voimassa vuonna 1998) 14c artiklan b alakohta sen, että Alankomaissa peritään kansanvakuutusmaksua korosta, jota yhtiö, jonka kotipaikka on Alankomaissa, on maksanut henkilölle, jonka kotipaikka on Belgiassa, ja johon sovelletaan asetuksen N:o 1408/71 14 c artiklan b kohdan nojalla, tulkittuna yhdessä liitteessä VII olevan 1 kohdan kanssa, sekä Alankomaiden että Belgian sosiaaliturvalainsäädäntöä?
   
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annettu neuvoston asetus (ETY) N:o 1408/71 (EYVL L 149, s. 2).